Diari Oficial de la Generalitat Valenciana


Sumari del DOGV 6753, del 13-04-2012 (2012/3560)

RESOLUCIÓ de 20 març de 2012, de la Conselleria de Justícia i Benestar Social, per la qual es dóna publicitat als crèdits que han de finançar en l'exercici 2012 les ajudes dirigides a l'elaboració i implantació de plans d'igualtat en empreses de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6753

Data del DOGV
:   13-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3560


Data del document
:   20-03-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 març de 2012, de la Conselleria de Justícia i Benestar Social, per la qual es dóna publicitat als crèdits que han de finançar en l'exercici 2012 les ajudes dirigides a l'elaboració i implantació de plans d'igualtat en empreses de la Comunitat Valenciana. [2012/3560]  
L'Orde 17/2011, de 27 de desembre, de la Conselleria de Justícia i Benestar Social, per la qual regula i convoca ajudes dirigides a l'elaboració i implantació de plans d'igualtat en empreses de la Comunitat Valenciana (DOCV núm. 6686, de 05.01.2012), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual regula la tramitació anticipada d'expedients de gasto, i va quedar condicionat el finançament d'estes ajudes a l'aprovació dels crèdits corresponents.  
  
Aprovada i publicada la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix l'article tres de l'orde de convocatòria esmentada, i d'acord amb el que establix l'article 47.11 del Decret Legislatiu de 26 de juny de 1991, que aprova el text refós de la Llei de la Hisenda Pública de la Generalitat Valenciana, s'ha de donar publicitat als crèdits i a la línia de subvenció destinada al finançament de les ajudes regulades i convocades per l'Orde 17/2011, de 27 de desembre.  
Per tant, i fent ús de les facultats que em conferixen l'article 47.11 del text refós de la Llei de la Hisenda Pública de la Generalitat Valenciana, i el Decret 99/2011, de 26 d'agost, del Consell, pel qual aprova el Reglament Orgànic i Funcional de la Conselleria de Justícia i Benestar Social, resolc:  
  
Primer   
Donar publicitat als crèdits pressupostaris i la línia de subvenció destinada a finançar, en l'exercici 2012, les ajudes dirigides a l'elaboració i implantació de plans d'igualtat en empreses de la Comunitat Valenciana, regulades en l'Orde 17/2011, de 27 de desembre, de la Conselleria de Justícia i Benestar Social, que s'indica a continuació, amb càrrec al programa pressupostari 323.10 Promoció de les Famílies i les Dones.  
  
Denominació: Implantació de plans d'igualtat i conciliació en empreses de la Comunitat Valenciana.  
Línia de subvenció: T7124.  
Consignació pressupostària: 45.000 euros.  
Procedència i quantia dels fons:  
Propis: 9.000 euros.  
Fons Social Europeu, Programa Operatiu FSE CV 2007-2013: 36.000 euros.  
  
Segon  
D'acord amb la normativa per a l'exercici 2012, el pagament de les ajudes regulades en esta orde s'efectua després de la justificació de les actuacions subvencionades, d'acord amb el que establix l'article 47.11.e del text refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
  
  
Tercer  
Els crèdits publicats tenen el caràcter de màxims, no poden concedir-se subvencions una vegada esgotats, circumstància esta que ha de publicar-se en el Diari Oficial de la Comunitat Valenciana.  
D'altra banda, si, com a conseqüència de transferències pressupostàries es modifiquen estos crèdits, la modificació s'ha de publicar mitjançant una resolució en el Diari Oficial de la Comunitat Valenciana.  
  
  
València, 20 de març de 2012.- El conseller de Justícia i Benestar Social: Jorge Cabré Rico.